12 Diphuthego le ditlhopha tsa puo e sele di ka solegelwa molemo thata ke sekao sa bakaulengwe le bokgaitsadi ba ba godileng. Gape motho a ka itumelela go bereka tshimo eo. Ka sekai, Brian a re: “Fa ke sena go tshwara dingwaga di le 65, e leng dingwaga tsa go rola tiro mo Boritane, go ne go se sepe se nna le mosadi wa me re neng re se dira. Bana ba rona ba ne ba dule mo gae e bile gantsi re ne re sa fitlhele batho ba ba kgatlhegang ba re neng re ka ba tshwarela dithuto tsa Baebele. Ke ne ka kopana le lekawana lengwe la kwa China le le neng le dira dipatlisiso mo yunibesithing ya lefelo la rona. O ne a dumela go tla dipokanong, mme ka simolola go ithuta Baebele le ene. Morago ga dibeke di le mmalwa, o ne a simolola go tla le lekawana le lengwe la kwa China le a neng a na le lone kwa yunibesithing. Morago ga dibeke tse pedi, o ne a tla le wa boraro go tswa foo le wa bonè.